
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА


ШЕШІМ

	2026 жылғы «07» сәуір
	        № 41
	            Мәскеу қаласы




Тауарлар шығаруға, тауарлар шығарудан бас тартуға және тауарлар шығаруды жоюға байланысты кедендік операциялар жасаудың, тауарлар шығару мерзімін тоқтату, мұндай тоқтатудың мерзімін ұзарту және оларды бұзу туралы шешімдерді ресімдеудің, сондай-ақ, мұндай шешімдерді қабылдау туралы хабардар етудің тәртібіне өзгерістер енгізу туралы

Еуразиялық экономикалық одақтың Кеден кодексінің 82-бабының            3-тармағына, 118-бабының 3 және 4-тармақтарына, 124-бабының 12 және 15-тармақтарына, 125-бабының 4-тармағына сәйкес Еуразиялық экономикалық комиссия Алқасы ш е ш т і:
1. Еуразиялық экономикалық комиссия Алқасының 2017 жылғы 19 желтоқсандағы № 188 шешімімен бекітілген Тауарлар шығаруға, тауарлар шығарудан бас тартуға және тауарлар шығаруды жоюға байланысты кедендік операциялар жасаудың, тауарлар шығару мерзімін тоқтату, мұндай тоқтатудың мерзімін ұзарту және оларды бұзу туралы шешімдерді ресімдеудің, сондай-ақ, мұндай шешімдерді қабылдау туралы хабардар етудің тәртібіне мынадай өзгерістер енгізілсін:
а) 1-тармақтың «а» тармақшасында:
екінші абзац «электронды құжат түріндегі тауарларларға арналған декларация» деген сөздерден кейін «(электрондық сауда тауарларына арналған электрондық құжат түріндегі декларация)» деген сөздермен толықтырылсын;
үшінші абзац «қағаз жеткізгіштегі құжат түріндегі тауарларға арналған декларация» деген сөздерден кейін «(қағаз жеткізгіштегі құжат түріндегі электрондық сауда тауарларына арналған декларация)» деген сөздермен толықтырылсын; 
б) «а» тармақшасы және 25-тармақтың «б» тармақшасының бірінші және екінші абзацтары тиісті септіктегі «тауарларға арналған декларация» деген сөздерден кейін тиісті септіктегі «, электрондық сауда тауарларына арналған декларация» деген сөздермен толықтырылсын;
в) 31-тармақтың «б» тармақшасы «тауарларға арналған декларация» деген сөздерден кейін «немесе электрондық сауда тауарларына арналған декларация» деген сөздермен толықтырылсын.
2. Осы Шешім ресми жарияланған күнінен бастап күнтізбелік 30 күн өткен соң, бірақ ерте дегенде 2023 жылғы 25 желтоқсанда қол қойылған 2017 жылғы 11 сәуірдегі Еуразиялық экономикалық одақтың Кеден кодексі туралы шартқа өзгерістер енгізу туралы хаттама күшіне енген күннен кейін күшіне енеді. 

	Еуразиялық экономикалық комиссия Алқасының Төрағасы
	
Б. Сағынтаев

